El Mercat del Bescanvi de les Biblioteques Municipals inicia el seu curs
2025-07-24

Després d’aconseguir la xifra de prop de 600 intercanvis en els primers sis mesos de l’any, el Mercat del Bescanvi de les Biblioteques Municipals obrirà les seues portes a un nou curs dijous que ve 27 de setembre.

Cada últim dijous de mes, de 17.30 a 19.30 hores en la planta baixa de la Casa de Cultura, l’equip de Biblioteques Municipals continuarà donant l’oportunitat d’intercanviar llibres, sense cost, entre els usuaris i les usuàries d’aquest projecte tan demandat per part de la ciutadania. S’ofereix així la possibilitat de tindre a les biblioteques pròpies de cada usuari grans lectures i de renovar aquelles que ja s’han llegit.